Liverpool jidentifikaw lil Renato Sanches bħala mira potenzjali għas-suq tat-trasferimenti tas-sajf Liverpool identifikaw lill-midfielder ta' Lille, Renato Sanches, bħala mira potenzjali għas-suq tat-trasferimenti tas-sajf. Huwa qed jitqies li jkun is-suċċessur ta' Georgino Wijnaldum hekk kif dan ħabbar li fi tmiem l-istaġun se jingħaqad ma' Barcelona bi free transfer minħabba li jintemmlu l-kuntratt u minħabba li ma wasalx fi ftehim għal kuntratt ġdid. Minkejja li qabel kellu perijodu diżastruż ta' self ma' Swansea City matul l-istaġun 2017-18, minn dakinhar il-Portugiż stabbilixxa ruħu bħala player ewlieni ma' Lille. Filwaqt li ż-żagħżugħ ta' 23 sena għandu sentejn u nofs oħra fil-kuntratt tiegħu, Lille jistgħu jkunu lesti li jħallu lil Sanches jitlaq fis-sajf.